
	Јелена Ћалић
Јелена Ћалић је виши научни сараднк у Географском институту „Јован Цвијић“ САНУ, у оквиру Одељења за физичку географију, где се бави истраживањима у области геоморфологије.
Њене научне активности обухвају проучавање геоморфолошких процеса и резултирајућих облика рељефа. Истраживачки рад усмерен је на карст, са посебним нагласком на површинске депресије и подземни ерозиони рељеф. Учествује и у тимовима који истражују друге типове рељефа, као што су падински и глацијални, уз примену геоморфометријских метода.
У свом раду примењује програмске пакете Global Mapper и Q-GIS, као и интернет платформу Google Earth Pro. У спелеолошком картирању и топографском снимању користи апликације Topo Droid и Speleoliti.
Активно учествује у раду Међународне спелеолошке уније (UIS), где је званични делегат Србије. Била је ангажована као члан тима за успостављање Геопарка Ђердап, као и у интердисциплинарним пројектима за сарадњу у научним областима географије и археологије. 

